बलरामपुर जिला, छत्तीसगढ़

उत्तर प्रदेश में इसी नाम के ज़िले के लिए बलरामपुर जिला का लेख देखें

बलरामपुर ज़िला (Balrampur district), जो बलरामपुर-रामानुजगंज ज़िला (Balrampur-Ramanujganj district) भी कहलाता है, भारत के छत्तीसगढ़ राज्य का एक ज़िला है। ज़िले का मुख्यालय बलरामपुर है। यह ज़िला पहले सरगुजा ज़िले का भाग हुआ करता था, लेकिन 17 जनवरी 2012 को इसे एक पृथक ज़िला बनाया गया।

भूगोल 
बलरामपुर ज़िला का अधिकांश भाग पहाड़ी है। ज़िले का दक्षिणपश्चिम भाग सरगुजा पठार पर स्थित है। उत्तर में  समानांतर पर्वतमाला श्रेणियाँ हैं। छत्तीसगढ़ के उच्चतम बिन्दुओं में से कुछ इस ज़िले में हैं। ज़िले में कई नदियाँ हैं। कन्हार नदी, जो सोन नदी की एक उपनदी है, ज़िले में कुसमी के समीप उत्पन्न होती है और इसका मार्ग समीप ही स्थित झारखण्ड राज्य से सीमा का कुछ भाग निर्धारित करता है।

तहसील 
ज़िले की छह तहसीलें हैं:
 बलरामपुर
 राजपुर
 शंकरगढ़
 कुसमी
 रामानुजगंज
 वाड्रफनगर

इन्हें भी देखें 
 छत्तीसगढ़
 छत्तीसगढ़ के जिले
 बलरामपुर, छत्तीसगढ़

सन्दर्भ 

छत्तीसगढ़ के जिले